CELEX: 32006D0559
Language: el
Date: 2006-08-08 00:00:00
Title: 2006/559/ΕΚ: Απόφαση της Επιτροπής, της  8ης Αυγούστου 2006 , για την τροποποίηση της απόφασης 2002/300/ΕΚ όσον αφορά τις περιοχές που εξαιρούνται από τον κατάλογο των εγκεκριμένων ζωνών ως προς την Bonamia ostreae ή/και τη Marteilia refringens  [κοινοποιηθείσα υπό τον αριθμό Ε(2006) 3518]   (Κείμενο που παρουσιάζει ενδιαφέρον για τον ΕΟΧ)

10.8.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 219/28
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 8ης Αυγούστου 2006
   για την τροποποίηση της απόφασης 2002/300/ΕΚ όσον αφορά τις περιοχές που εξαιρούνται από τον κατάλογο των εγκεκριμένων ζωνών ως προς την Bonamia ostreae ή/και τη Marteilia refringens
   [κοινοποιηθείσα υπό τον αριθμό Ε(2006) 3518]
   (Κείμενο που παρουσιάζει ενδιαφέρον για τον ΕΟΧ)
   (2006/559/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (1), και ιδίως το άρθρο 5 παράγραφος 3,
   Εκτιμώντας τα ακόλουθα:
   
               (1)
            
            
               Η απόφαση 2002/300/ΕΚ της Επιτροπής, της 18ης Απριλίου 2002, περί καταρτίσεως του καταλόγου των εγκεκριμένων ζωνών ως προς την Bonamia ostreae ή/και τη Marteilia refringens (2), καθορίζει τις περιοχές της Κοινότητας που θεωρούνται απαλλαγμένες από τις νόσους Bonamia ostreae (βοναμίωση) ή/και Marteilia refringens (μαρτειλίωση) οι οποίες προσβάλλουν τα μαλάκια.
            
         
               (2)
            
            
               Το Ηνωμένο Βασίλειο ενημέρωσε την Επιτροπή με επιστολή του το Μάιο του 2006 ότι στον ποταμό Cleddau της Ουαλίας εντοπίστηκε κρούσμα Bonamia ostreae. Το Ηνωμένο Βασίλειο έχει καθορίσει ζώνη ελέγχου και ζώνη επιτήρησης γύρω από την πληγείσα περιοχή. Η περιοχή αυτή θεωρούνταν προηγουμένως απαλλαγμένη από τη Bonamia ostreae αλλά στο εξής δεν μπορεί να θεωρείται πλέον απαλλαγμένη από τη νόσο αυτή.
            
         
               (3)
            
            
               Επομένως, η απόφαση 2002/300/ΕΚ πρέπει να τροποποιηθεί ανάλογα.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 2002/300/ΕΚ αντικαθίσταται από το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 8 Αυγούστου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
            Μέλος της Επιτροπής
         
      
   
   
      (1)  ΕΕ L 46 της 19.2.1991, σ. 1. Οδηγία όπως τροποποιήθηκε τελευταία με τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).
   
      (2)  ΕΕ L 103 της 19.4.2002, σ. 24. Απόφαση όπως τροποποιήθηκε τελευταία με την απόφαση 2005/748/ΕΚ (ΕΕ L 280 της 25.10.2005, σ. 20).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            ΕΓΚΕΚΡΙΜΕΝΕΣ ΖΩΝΕΣ ΩΣ ΠΡΟΣ ΜΙΑ Ή ΠΕΡΙΣΣΟΤΕΡΕΣ ΑΠΟ ΤΙΣ ΝΟΣΟΥΣ BONAMIA OSTREAE ΚΑΙ MARTEILIA REFRINGENS ΟΙ ΟΠΟΙΕΣ ΠΡΟΣΒΑΛΛΟΥΝ ΤΑ ΜΑΛΑΚΙΑ
            1.A.   Ζώνες στην Ιρλανδία εγκεκριμένες ως προς τη B. ostreae
            
                        —
                     
                     
                        Ολόκληρα τα παράλια της Ιρλανδίας, με εξαίρεση τις ακόλουθες επτά περιοχές:
                        
                                    —
                                 
                                 
                                    Cork Harbour,
                                 
                              
                                    —
                                 
                                 
                                    Galway Bay,
                                 
                              
                                    —
                                 
                                 
                                    Ballinakill Harbour,
                                 
                              
                                    —
                                 
                                 
                                    Clew Bay,
                                 
                              
                                    —
                                 
                                 
                                    Achill Sound,
                                 
                              
                                    —
                                 
                                 
                                    Loughmore, Blacksod Bay,
                                 
                              
                                    —
                                 
                                 
                                    Lough Foyle.
                                 
                              
                  1.B.   Ζώνες στην Ιρλανδία εγκεκριμένες ως προς τη M. refringens
            
                        —
                     
                     
                        Ολόκληρα τα παράλια της Ιρλανδίας.
                     
                  2.A.   Ζώνες στο Ηνωμένο Βασίλειο, στις Αγγλονορμανδικές Νήσους και στη Νήσο του Man εγκεκριμένες ως προς τη B. ostreae
            
                        —
                     
                     
                        Ολόκληρα τα παράλια της Μεγάλης Βρετανίας, με εξαίρεση τις ακόλουθες τέσσερις περιοχές:
                        
                                    —
                                 
                                 
                                    τη νότια ακτή της Κορνουάλης από το Lizard έως το Start Point,
                                 
                              
                                    —
                                 
                                 
                                    την περιοχή γύρω από τις εκβολές του Solent από το Portland Bill έως το Selsey Bill,
                                 
                              
                                    —
                                 
                                 
                                    την περιοχή κατά μήκος της ακτής από το Shoeburyness έως το σημείο Landguard στο Essex,
                                 
                              
                                    —
                                 
                                 
                                    την περιοχή κατά μήκος της ακτής στη νοτιοδυτική Ουαλία, από το Wooltack Point έως το St. Govan’s Head, συμπεριλαμβανομένων του Milford Haven και των επηρεαζόμενων από την παλίρροια υδάτων του ανατολικού και δυτικού ποταμού Cleddau.
                                 
                              
                  
                        —
                     
                     
                        Ολόκληρα τα παράλια της Βόρειας Ιρλανδίας, με εξαίρεση την ακόλουθη περιοχή:
                        
                                    —
                                 
                                 
                                    Lough Foyle.
                                 
                              
                  
                        —
                     
                     
                        Ολόκληρα τα παράλια της Guernsey και Herm.
                     
                  
                        —
                     
                     
                        Η ζώνη των διαμερισμάτων της νήσου Jersey: η ζώνη αποτελείται από την παλιρροιακή και άμεση περιοχή της ακτής μεταξύ της μέσης ανώτερης στάθμης της θάλασσας επί της νήσου Jersey και νοητής γραμμής σε απόσταση τριών ναυτικών μιλίων από τη μέση κατώτερη σήμανση της στάθμης της θάλασσας της νήσου Jersey. Η ζώνη βρίσκεται στο νορμανδοβρετανικό κόλπο, στη νότια πλευρά του πορθμού του Καλαί.
                     
                  
                        —
                     
                     
                        Ολόκληρα τα παράλια της Νήσου του Man.
                     
                  2.B.   Ζώνες στο Ηνωμένο Βασίλειο, στις Αγγλονορμανδικές Νήσους και στη Νήσο του Man εγκεκριμένες ως προς τη M. refringens
            
                        —
                     
                     
                        Ολόκληρα τα παράλια της Μεγάλης Βρετανίας.
                     
                  
                        —
                     
                     
                        Ολόκληρα τα παράλια της Βόρειας Ιρλανδίας.
                     
                  
                        —
                     
                     
                        Ολόκληρα τα παράλια της Guernsey και Herm.
                     
                  
                        —
                     
                     
                        Η ζώνη των διαμερισμάτων της νήσου Jersey: η ζώνη αποτελείται από την παλιρροιακή και άμεση περιοχή της ακτής μεταξύ της μέσης ανώτερης στάθμης της θάλασσας επί της νήσου Jersey και νοητής γραμμής σε απόσταση τριών ναυτικών μιλίων από τη μέση κατώτερη σήμανση της στάθμης της θάλασσας της νήσου Jersey. Η ζώνη βρίσκεται στο νορμανδοβρετανικό κόλπο, στη νότια πλευρά του πορθμού του Καλαί.
                     
                  
                        —
                     
                     
                        Ολόκληρα τα παράλια της Νήσου του Man.
                     
                  3.   Ζώνες στη Δανία εγκεκριμένες ως προς τη B. ostreae και τη M. refringens
            
                        —
                     
                     
                        Limfjorden από το Thyborøn στα δυτικά έως το Hals στα ανατολικά.».